ПРОКЕТ !



***ОБЩИНСКА СТРАТЕГИЯ***

***ЗА ПОДКРЕПА ЗА ЛИЧНОСТНО РАЗВИТИЕ***

***НА ДЕЦАТА И УЧЕНИЦИТЕ В ОБЩИНА РИЛА***

**(2018-2019)**

|  |
| --- |
| Община Рила, януари 2018 г. |

СЪДЪРЖАНИЕ

[ВЪВЕДЕНИЕ 2](#_Toc496187531)

[I. Анализ на състоянието и потребностите от подкрепа за личностно развитие на децата и учениците в Община Рила 5](#_Toc496187532)

[1. Институции за предоставяне на подкрепа за личностно развитие на децата и учениците в Община Рила 5](#_Toc496187533)

[2. Информация и анализ на данните за деца и ученици, подлежащи на задължително предучилищно и училищно образование 8](#_Toc496187534)

[3. Подкрепа за личностно развитие на децата и учениците в Община Рила 10](#_Toc496187535)

[3.1. Анализ на осигурената обща подкрепа за личностно развитие на децата и учениците в Община Рила 10](#_Toc496187536)

[3.2. Анализ на текущото осигуряване на допълнителна подкрепа за личностно развитие на деца и ученици в Община Рила 17](#_Toc496187537)

[4. Идентифицирани потребности за подкрепа за личностно развитие на децата и учениците от Община Рила 21](#_Toc496187538)

[II. Предизвикателства 24](#_Toc496187539)

[III. Стратегически цели и дейности 25](#_Toc496187540)

[IV. Механизъм за управление, мониторинг и оценка на изпълнението 34](#_Toc496187541)

[V. Финансиране 36](#_Toc496187542)

[VI. Популяризиране на областната стратегия 37](#_Toc496187543)

[Приложения 38](#_Toc496187544)

***ВЪВЕДЕНИЕ***

**Нормативни основания.**

Общинската стратегия за подкрепа за личностно развитие на децата и учениците на Община Рила е разработена в изпълнение на разпоредбата на чл. 197, ал.1 и ал.2 от Закона за предучилищното и училищното образование (обн. ДВ бр. 79 от 13.10.2015 г.) (ЗПУО) и чл. 5 от Наредбата за приобщаващото образование (Приета с [ПМС № 232](apis://Base=NARH&DocCode=56907&Type=201) от 20.10.2017 г., обн., ДВ, бр. 86 от 27.10.2017 г., в сила от 27.10.2017 г.).

Общинската стратегията е разработена въз основа на Областната стратегия за подкрепа за личностно развитие на децата и учениците в Област Кюстендил, утвърдена от Областиня управител на Област Кюстендил със Заповед № РД-20-342/11.12.2017 г., след съгласуване с Областен съвет за развитие на Област Кюстендил (Решение №1/11.12.2017 г. и Протокол №КД-03-255/11.12.2017 г.)и с Регионално управление на образованието – Кюстендил. В основата на Общинската стратегия е и Анализа на потребностите от подкрепа за личностно развитие на децата и учениците в община Рила, приет с Решение № 304/23.02.2017 г. на Общински съвет на Община Рила, Стратегиите на образователните институции в Община Рила, както и актуални данни за учебната 2017/2018 година.

Стратегията е ориентирана към реализиране на политики и мерки, които осигуряват правото на достъп до качествено образование, удовлетворяване на образователните потребности и развитието на способностите на всяко дете и ученик. Стратегията е в съответствие с набелязаните цели, приоритети и мерки за подобряване на достъпа и качеството на предучилищното и училищното образование, заложени в международни и национални документи:

* Закон за предучилищното и училищното образование;
* Наредба за приобщаващо образование;
* Закон за закрила на детето
* Национална стратегия за детето 2008 – 2018 г.
* Стратегия за намаляване дела на преждевременно напусналите образователната система 2013-2020
* Стратегия за образователна интеграция на децата и учениците от етническите малцинства 2015-2020
* Рамка за действие „Образование 2030”: Към приобщаващо и равноправно качествено образование

и учене през целия живот за всички.

* Конвенция на ООН за правата на детето (1989) и др.

Приоритет на политиките свързани с приобщаващото образование е стремежът към премахване на всички форми на изолация в образованието и осигуряване на подкрепа и удовлетворяване на индивидуалните потребности на всички участници в образователно-възпитателния процес.

Стратегията включва и описание на предизвикателствата, направени въз основа на изводите от Анализа, стратегическите и оперативни цели, необходимите мерки и дейности в областта на подкрепата за реализиране на поставените цели.

**Общи предпоставки за подкрепата за личностно развитие (ПЛР) в съответствие със**

***Закона за предучилищното и училищно образование (ЗПУО) и Наредбата за приобщаващо образование.***

Подкрепата за личностно развитие на децата и учениците (обща и допълнителна), която институциите (детските градини, училищата, центровете за подкрепа за личностно развитие и специализираните обслужващи звена) в системата на предучилищното и училищното образование (СПУО) осигуряват е неразделна част от самостоятелно разработени и прилагани цялостни политики, чиито основни принципи са:

• изграждане на позитивен организационен климат, което изисква създаване на условия за сътрудничество, ефективна комуникация и отношения на загриженост между всички участници в процеса на образование;

• утвърждаване на позитивна дисциплина, основана на мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите, превенция на обучителните трудности и ранното оценяване на риска от тях

• развитие на училищната общност, съгласно идентифицираните предизвикателства, цели и дейности в Областната стратегия за подкрепа за личностно развитие на децата и учениците.

По смисъла на чл. 171, ал. 1, т. 7 от *ЗПУО*, получаването на обща и допълнителна подкрепа за личностно развитие е право на детето и ученика.

Подкрепа за личностно развитие на децата и учениците се осигурява от институциите в системата на предучилищното и училищното образование съвместно с държавните и местните органи и структури и доставчиците на социални услуги (по арг. на чл. 174, ал.1 от ЗПУО ).

Съгласно чл. 176, ал.1 и ал.2 от Закона за предучилищното и училищно образование (ЗПУО) подкрепа за личностно развитие се предоставя на децата и учениците в системата на предучилищното и училищното образование, която:

* осигурява подходяща физическа, психологическа и социална среда за развиване на

способностите и уменията им.

* прилага в съответствие с индивидуалните образователни потребности на всяко дете и на всеки

ученик.

По аргумент на чл.176, ал.3 от ЗПУО за реализиране на общата и допълнителната подкрепа в детските градини и училищата следва да работят психолог или педагогически съветник, логопед, социален работник и ресурсни учители.

Обществените отношения, свързани с осигуряване на приобщаващото образование на децата и учениците в системата на предучилищното и училищното образование, както и дейността на институциите в тази система за предоставяне на подкрепа за личностно развитие на децата и учениците се уреждат с Наредбата за приобщаващото образование се уреждат. С тази наредба се определят редът и условията за предоставяне на обща и допълнителна подкрепа.

Съгласно чл. 177 от ЗПУО и чл. 4 от Наредбата за приобщаващото образование, подкрепата за личностно развитие е обща и допълнителна, като тя се осигуряват там, където са детето и ученикът – в детските градини, в училищата и в центровете за подкрепа за личностно развитие, както и в домашни или в болнични условия - стационарни условия в лечебно заведение, в случаите когато ученици, които по здравословни причини, удостоверени с медицински документ, издаден от съответната експертна лекарска комисия, определена в [Закона за здравето](apis://Base=NARH&DocCode=40426&Type=201/), не могат да се обучават в дневна, вечерна или комбинирана форма за повече от 30 последователни учебни дни. Основен принцип е подкрепата за личностно развитие да се осъществява там където е детето или ученикът - мястото, където учи или живее.

**Обща и допълнителна подкрепа за личностно развитие по смисъла на ЗПУО:**

|  |  |
| --- | --- |
| **Обща** подкрепа за личностно развитие по чл. 178, ал. 1 от *ЗПУО* | **Допълнителна** подкрепа за личностно развитие по чл. 187 от *ЗПУО* |
| Насочена е към развитието на потенциала на всяко дете и ученик. | Насочена е към деца и ученици със специални образователни потребности (СОП), в риск, с изявени дарби, с хронични заболявания, след извършване на оценка на потребностите. |
| 1. екипна работа между учителите и други педагогически специалисти; 2. допълнително обучение по учебни предмети при условията на ЗПУО; 3. допълнителни модули за деца, които не владеят български език (само за детските градини); 4. допълнителни консултации по учебни предмети, които се провеждат извън редовните учебни часове; 5. консултации по учебни предмети; 6. кариерно ориентиране на учениците; 7. занимания по интереси; 8. библиотечно-информационно обслужване; 9. грижа за здравето; 10. осигуряване на общежитие; 11. поощряване с морални и материални награди; 12. дейности по превенция на насилието и преодоляване на проблемното поведение; 13. ранно оценяване на потребностите и превенция на обучителните затруднения; 14. логопедична работа. | 1. работа с дете и ученик по конкретен случай; 2. психо-социална рехабилитация, рехабилитация на слуха и говора, зрителна, на комуникативните нарушения и при физически увреждания; 3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; 4. предоставяне на обучение по специалните учебни предмети за ученици със сензорни увреждания; 5. ресурсно подпомагане за ученици със специални образователни потребности.   Съгласно чл. 81 от ***Наредба за приобщаващо образование,*** допълнителната подкрепа е:   * **краткосрочна** (минимум 1 учебна година, максимум – до края на етап на обучение) * **дългосрочна** – повече от един етап или степен на обучение или за целия период на обучение. |

При разработването на стратегията взеха участие: представители на Общинска администрация, град Рила; Директорите на образователните институции в Община Рила, представител на Дирекция „Социално подпомагане” – Бобошево.

Периодът на действие на Стратегията е 2018-2019 г.

Документът съдържа – Въведение; Анализ на състоянието и потребностите за подкрепа за личностно развитие на децата и учениците в Община Рила; Предизвикателства; Стратегически цели и дейности в областта на подкрепата за личностно развитие на децата и учениците от Община Рила; Финансиране; Механизъм за управление, мониторинг и оценка на изпълнението; Популяризиране на стратегията.

# I. Анализ на състоянието и потребностите за подкрепа за личностно развитие на децата и учениците в Община Рила.

## 1. Институции за предоставяне на подкрепа за личностно развитие на децата и учениците в Община Рила

Институциите, осигуряващи подкрепа за личностно развитие на деца и ученици са

1) институциите в предучилищно и училищно образование съвместно с държавните и местни органи и структури и

2) доставчиците на социални услуги (чл.174, ал. 1 от ЗПУО).

1) Институции в системата на предучилищното и училищно образование в Община Рила.

Институциите в предучилищното и училищно образование, определени в Закона за предучилищно и училищно образование (чл. 24-27) са детските градини, училищата, центровете за подкрепа за личностно развитие и специализирани обслужващи звена.

На територията на Община Рила функционират следните институции в предучилищното и училищно образование:

* една детска градина;
* едно училище;

Няма център за подкрепа на личностното развитие;

* 1. Детска градина

Информацията за детската градина по официален адрес на сградата, в която се провежда предучилищно образование на територията на Община Рила.

* Общинска детска градина „Д-рТодора Миладинова” със седалище и официален адрес: гр.

Рила, община Рила, ул. „Септемврийска” № 4.

Детската градина е общинска по смисъла на чл.35, ал.1, предл. първо от ЗПУО.

ОДГ „Д-р Тодора Миладинова”, град Рила е на целодневна организация на задължителното предучилищно образование, разполага с добра материално-техническа база, педагогически кадри и непедагогически (помощен) персонал с опит и квалификация, с осигурени условия за възпитание, социализация, обучение и отглеждане на децата в рамките на 12 астрономически часа на ден.

В детската градина се осигурява равен достъп на всички деца за качествено образование, гарантиран е достъпът до добра подготовка на всяко дете за постъпване в училище, създадени са условия за овладяване на книжовен български език в междуетническа среда. Осигуряват се адекватни възможности за интегрирано обучение на деца със специални образователни потребности.

ОДГ „Д-р Тодора Миладинова”, град Рила ползва имот – публична общинска собственост - специално построена сграда за отглеждане и възпитание на децата в предучилищна възраст.

Сградният фонд отговаря на условията за цялостен, качествен и пълноценен процес на предучилищно образование. През годините, чрез реализиране на проекти и програми в Община Рила са направени подобрения, относно функционалността и естетичността на материалната база.

Във връзка с привеждане към нормите на безопасност по отношение живота и здравето на децата и учениците, в ОДЗ, гр. Рила са извършени СМР по микропроект 1767 “Ремонт на ОДЗ “Д-р Тодора Миладинова”, град Рила, Община Рила.

Материалната база е в добро състояние. За всяка от групите е обособено самостоятелно помещение за занимания, игри и почивка, както и самостоятелни санитарни възли и офис-помещения.

В детската градина са създадени условия за работа на ресурсен учител от Регионален център за подкрепа на процеса на приобщаващото образование (РЦПППД) – Кюстендил с децата със специални образователни потребности (СОП). Обособен е ресурсен кабинет.

Дворът на детската градина е оборудван с нови съоръжения – пързалки, клатушка, пейки и е изградена билкова градина, с осигурено финансиране от ПУДООС (два пъти), в рамките на НК "За чиста околна среда", чрез конкурс "Обичам природата – и аз участвам", с което са осигурени по-благоприятна и здравословна среда за отглеждане на децата.

1.2. Училище

В Община Рила функционира едно общинско училище, което е включено в списъка на средищните училища и в списъка на защитените училища.

* ОУ „Аверкий Попстоянов”, със седалище и официален адрес: гр. Рила, община Рила, ул. „Димо

Хаджидимов” № 6.

Училището е общинско по смисъла на чл.38, ал.4, предл. първо, във вр. с чл.36, предл. второ от ЗПУО; според вида на подготовката е неспециализирано (чл. 37, предл. първо от ЗПУО) и като такова според етапа или степента на образование - основно (I – VII клас включително) по смисъла на чл.38, ал.1, т.2, във вр. с чл. 25 от ЗПУО. В него се осигурява основна степен на училищното образование (основно образование), съгл. чл.**73**, ал.1 от ЗПУО, като по силата на ал.2 обучението за придобиване на основно образование се осъществява от I до VII клас включително в два етапа: начален – от I до IV клас включително, и прогимназиален – от V до VII клас включително, т.е. осигуряват се условия за завършване на клас, начален и прогимназиален етап на основната степен на образование.

В училището се обучават, възпитават и социализират ученици, както от Община Рила, така и ученици с местоживеене в населени места на Община Кочериново.

ОУ „Аверкий Попстоянов”, град Рила ползва имот – публична общинска собственост.

Материалната база е в добро състояние.

Всяка паралелка има класна стая. Групите за целодневна организация на учебния ден (ЦДО) имат стаи за отдих и спорт; за самоподготовка и по интереси. Физкултурният салон в училището е с изгнил под и се нуждае от основен ремонт, поради което е недействащ и образователният процес се осъществява в кабинетите на групите на ЦДО за спортна дейност. Дворното простронство се нуждае от обновяване. Санитарните възли са с малък капацитет и е необходимо изграждането на допълнителни тоалетни.

По проект "Въвеждане на мерки за енергийна ефективност на сградата на СОУ "Аверкий Попстоянов" по Приоритетна ос 1 на Национална схема за зелени инвестиции на Националния доверителен екофонд”, финансирана от Националния доверителен екофонд” бяха изпълнени следните мерки: Топлинно изолиране на външни стени; Подмяна на стара дървена и метална дограма със системи от PVC профили и стъклопакет; Топлинно изолиране на покрива; Топлинно изолиране на пода /без физкултурният салон/; Подмяна на старите осветителни тела с енергоспестяващи

По проект „Обичам природата и аз участвам”, от Национална кампания „Чиста околна среда”, въз основа на Договор за безвъзмездна помощ № 11519/02.06.2017 г. е осигурено финансиране в размер на 4 810 лв. за следните дейности: почистване на дворни площи от отпадъци и сухи треви и подрязване на дървета; озеленяване, засаждане на цветя и овощни дървета; създаване на ботанически кът и монтаж на дървени пейки и метални кошчета – градински тип.

Училището има обособен ресурсен кабинет, където се осъществява ресурсно подпомагане на децата със специални образователни потребности и там те могат да се срещат и контактуват със специалистит – ресурсен учител от Регионален център за подкрепа на процеса на приобщаващото образование (РЦПППД) – Кюстендил и да се обучават с негова помощ.

1.3. Центрове за подкрепа за личностно развитие и специализирани обслужващи звена

В Община Рила не функционира център за подкрепа за личностно развитие (ЦПЛР) - институция в системата на предучилищното и училищното образование, в която се организират дейности, подкрепящи приобщаването, обучението и възпитанието на децата и учениците, както и дейности за развитие на техните интереси и способности.

От Регионален център за подкрепа на процеса на приобщаващото образование - град Кюстендил се осигуряват специалисти – ресурсен учител, логопед и психолог за работа с деца и ученици на ресурсно подпомагане в ОДГ “Д-р Т. Миладинова” и ОУ “Ав. Попстоянов”, град Рила.

**1.4. Кадрова обезпеченост в предучилищното и училищно образование**

В детската градина и в училището работят правоспособни педагогически специалисти.

Учителите от ОДГ “Д-р Т. Миладинова” и ОУ “Ав. Попстоянов” са участвали в квалификационни, обучителни дейности и курсове:

* по проект BG051PO001-3.1.03-0001 “Квалификация на педагогическите специалисти”;
* за работа с деца с обучителни трудности и със специални образователни потребности по

Проект за социално включване, проектно предложение “Инвестиции за бъдещето”;

* курс за безопасност на движението, за часа на класния ръководител – всички учители от

ОУ “Аверкий Попстоянов”. Квалификационният курс е финансиран от бюджета на училището.

* за квалификация на учителите за работа с деца с обучителни трудности и със специални

образователни потребности и за работа с подготвителни групи със средства от бюджетите съответно на образователните институции.

В ОДГ “Д-р Т. Миладинова” и ОУ “Ав. Попстоянов” е създадена организация за изпълнение на дейности за вътрешноинституционална квалификация на учителите, съобразно изискванията на Наредба № 12 от 01.09.2016 г. за статута и професионалното развитие на учителите, директорите и другите педагогически специалисти; участие в квалификационна дейност по плана за квалификация на Регионално управление на образованието – Кюстендил, както и в национални програми и други форми на квалификация, организирани от съответната образователна институция, както и на ниво община.

**Справка за персонала в образователните институции на територията на Община Рила**

| **Детски градини** | | | **Общински училища** | | | **Държавни училища** | | | **ЦПРЛ** |
| --- | --- | --- | --- | --- | --- | --- | --- | --- | --- |
| **Брой** | **ПП** | **НпП** | **Брой** | **ПП** | **НпП** | **Брой** | **ПП** | **НпП** | **ПП** |
| 1 | 9 | 12 | 1 | 11 | 4 | - | - | - | - |

* ПП – педагогически персонал; НП – непедагогически персонал

2) Социални услуги за деца

На територията на Община Рила няма социални услуги за деца делегирана от държавата дейност.

От 01.11.2016 г., Община Рила изпълнява проект „Инвестиции за бъдещето“, въз основа на Договор за безвъзмездна финансова помощ № BG05M9OP001-2.002-0064-C01от 31.10.2016г.,по Оперативна програма „Развитие на човешките ресурси“ 2014-2020, Приоритетна ос 2 „Намаляване на бедността и насърчаване на социалното включване“,  Процедура на директно предоставяне на безвъзмездна финансова помощ BG05M9OP001-2.004 „Услуги за ранно детско развитие“ съфинансирана от Европейския социален фонд на Европейски съюз, с краен срок до 31.12.2018г.

Общата цел на проекта е:превенция на социалното изключване, намаляване на бедността сред децата чрез предоставяне на интегрирани услуги за ранно детско развитие, насочени към деца до 7 годишна възраст от уязвими групи, включително деца с увреждания и техните семейства, както и бъдещи родители.

В рамките на проекта са планирани за осъществяване следните услуги за деца и семейства:

* Индивидуална педагогическа подкрепа за деца с увреждания.
* Предоставяне на психологическа подкрепа и консултиране на бъдещи и настоящи родители за

формиране и развитие на родителски умения, Семейно консултиране и подкрепа и Индивидуална и

групова работа с деца и родители, вкл. и с деца и родители, които не са от уязвими групи, с цел посещаване на детска градина.

* Подкрепа за осигуряване на здравна детска консултация и дейности по превенция на

заболяванията

* Допълнителна педагогическа подготовка за повишаване на училищната готовност на децата за

равен старт в училище.

## Информация и анализ на данните за деца и ученици, подлежащи на задължително

## предучилищно и училищно образование

2.1. Данни за децата, подлежащи на предучилищно образование

Предучилищното образование в Община Рила се осъществява от една детска градина.

Обхванати са всички 5 и 6-годишни деца, включително и от ромски произход подлежащи на задължително предучилищно образование, живеещи на територията на населените места на Общината, като в ОДГ “Д-р Тодора Миладинова”, гр. Рила са формирани две целодневни подготвителни възрастови групи - за 5 и 6-годишни деца, като общият брой през учебната 2017/2018 година – 34, от 48 бр. деца на територията на Община Рила по данни на ЕСГРАОН, от които 16 не живеят в Рила, в т.ч. 6 в чужбина.

Общият брой на децата в задължителна предучилищна възраст, подлежащи на задължително

предучилищно обучение в четвърта подготвителна възрастова група (6-7-годишни) е 22, от които 4 не живеят в Рила, в т.ч.2в чужбина

**Забележка:** Броят на децата в чужбина е както по данни от ЛБД „Население”, така и по неофициални данни.

**Деца, обхванати от предучилищното образование в ОДГ „Д-р Тодора Миладинова”, град Рила**

**за учебна 2016/2017 година и за учебна 2017/2018 година (брой)**

| **Учебна година** | **Деца, 10м.-3 г.** | **Деца, 2-4 г.** | **Деца, 5-6 г.** | **Общо деца** |
| --- | --- | --- | --- | --- |
| 2016/2017 | 13 | 36 | 49 | 98 |
| 2017/2018 | 14 | 40 | 34 | 88 |

**Източник**: По данни от водената документация в детската градина и НЕИСПУО.

2.2. Данни за учениците, подлежащи на задължително училищно образование

В Община Рила, както беше посочено по-горе, функционира едно общинско училище. Броят на обхванатите ученици през учебната 2016/2017 година в Община Рила е 92 деца, като през учебната 2017/2018 година също е 92 .

Общият брой на децата в задължителна училищна възраст, подлежащи на задължително

училищно обучение в първи клас през учебната 2017/2018 година е 40 деца, от които 12 не живеят в Рила, в т.ч.1в чужбина. Всички 27 деца живеещи на територията на Община Рила са завършили четвърта подготвителна възрастова група в ОДГ „Д-р Тодора Миладинова”, град Рила и 1 дете е преместено през учебната година. В I клас на ОУ „Аверкий Попстоянов”, град Рила за настоящата учебна година са записани 18 деца от живеещите в населените места на територията на Общината.

Причини за незаписването на останалите деца в единственото училище на територията на Община Рила е желание на родителите детето им да бъде записано в друго училище извън общината.

**Ученици, обхванати в училищното образование, в ОУ „Аверкий Попстоянов”, град Рила, за учебна 2016/2017 година и за учебна 2017/2018 година(брой)**

|  |  |  |  |  |  |
| --- | --- | --- | --- | --- | --- |
| **Общо**  **за учебна година** | | **Начален етап**  **I-IV клас** | | **Прогимназиален етап**  **V-VIII клас / V-VII клас** | |
| 2016/2017 | 2017/2018 | 2016/2017 | 2017/2018 | 2016/2017 | 2017/2018 |
| 92 | 92 | 58 | 61 | 35 | 31 |

**Източник**: По данни от водената документация в детската градина и НЕИСПУО.

През последните учебни години броят на обхванатите в ОУ „Аверкий Попстоянов” остава относително постоянен.

Обхванати са и всички деца, подлежащи на задължително училищно обучение, живеещи на територията на населените места на Община Рила. Интегрирани деца и ученици от различни етноси, както и деца със специални образователни потребности (СОП).

Децата, които не са записани в образователните институции в Община Рила са записани в детска градина/училище в други общини или са в чужбина (по неофициални данни).

В Общинска администрация няма постъпили официални данни от директори на детски градини и училища от други общини за записани деца и ученици с местоживеене в Община Рила.

2.3. Деца и ученици, застрашени от отпадане и/или отпаднали от системата на предучилищното и училищно образование

Няма официални данни за отпаднали ученици от системата на предучилищното и училищното образование.

Основните причини за незаписването на подлежащите на задължително училищно образование деца в единственото училище на територията на Община Рила е желание на родителите, детето им да бъде записано в друго училище извън общината; смяна на местоживеене, като причина за излизане от образователната система е заминаване за чужбина.

В Община Рила от началото на учебната 2016/2017 година, броят на застрашените от отпадане от образователната система са 2 (едно дете от трета подготвителна група и един ученик в III клас), като за преодоляване на риска са проведени разговори с родителите. Децата са върнати в образователните институции, като е осигурено редовното им присъствие. За учебната 2017/2018 година не са налични данни за застрашени от отпадане от образователната система деца и ученици.

## 3. Подкрепа за личностно развитие на децата и учениците в Община Рила

### 3.1. Анализ на осигурената обща подкрепа за личностно развитие на децата и учениците в Община Рила

Общата подкрепа отговаря преди всичко на нуждата от превенция и навременно разпознаване на трудности в ученето при децата и учениците и на нуждата от разпознаване на дарбите на децата. Общата подкрепа включва и всички онези допълнителни дейности, които помагат на децата и учениците да се развиват и учат – дейности за мотивация, допълнително обучение, превенция на психичното здраве, превенция на насилието и тормоза, училищна политика за позитивна дисциплина, кариерно консултиране, здравна грижа, асистиране и други, които се изпълняват от помагащи и допълнителни специалисти в детската градина и в училището, както и от неспециализиран персонал.

В Закона за предучилищно и училищно образование в чл. 178, ал. 1 са определени формите и дейностите, които се включват към общата подкрепа за личностно развитие, като в чл. 178, ал. 2 - 4 (пак там) са определени и институциите, които ги осигуряват, а именно:

| **чл.178, ал.1 от ЗПУО** | **Институции, чл.178, ал. 2-4** |
| --- | --- |
| 1. екипна работа между учителите и другите педагогически специалисти; | Всички институции |
| 2. допълнително обучение по учебни предмети при условията на този закон; | Само училищата |
| 3. допълнителни модули за деца, които не владеят български език; | Само детските градини |
| 4. допълнителни консултации по учебни предмети, които се провеждат извън редовните учебни часове; | Само училищата |
| 5. консултации по учебни предмети; | Само училищата |
| 6. кариерно ориентиране на учениците; | Всички институции |
| 7. занимания по интереси; | Всички институции |
| 8. библиотечно-информационно обслужване | Само училищата |
| 9. грижа за здравето; | Всички институции |
| 10. осигуряване на общежитие; | От училище или ЦПЛР |
| 11. поощряване с морални и материални награди; | Всички институции |
| 12. дейности по превенция на насилието и преодоляване на проблемното поведение; | Всички институции |
| 13. ранно оценяване на потребностите и превенция на обучителните затруднения; | Всички институции |
| 14. логопедична работа | Всички институции |

С оглед удобството на работа, при самостоятелното разглеждане на всяка една форма и дейност, насочена към общата подкрепа за личностно развитие е посочено и съответното правно основание (към наименованието на съответната точка).

3.1.1. Екипна работа между учителите и другите педагогически специалисти – чл. 178, ал.1, т.1 от ЗПУО.

Екипната работа между учителите и другите педагогически специалисти включва обсъждане на проблеми и обмяна на добри практики при работата им с едни и същи деца и ученици с цел повишаване ефективността на педагогическите подходи. Успешен екип на приобщаващото образование е този, в който всяко едно дете и всеки възрастен, имащ отношение към образователния процес, се чувства подкрепен, и ценен, и има възможност да развива своя потенциал. Учителите, работещи в ОДГ „Д-р Тодора Миладинова”, град Рила и в ОУ „Аверкий Попстоянов”, град Рила познават и използват в своята пряка работа различните видове обща подкрепа за личностно развитие, по смисъла на чл. 178, ал. 1 от ЗПУО. Обсъждат дейностите, обменят информация и добри педагогически практики, с цел подкрепа на всички учители за подобряване на работата им с децата в групата или с учениците в класа/група ЦДО. Провеждат регулярни срещи, когато са за целите на превенцията, между малка група учители и други педагогически специалисти в детската градина, съответно между класния ръководител, учители и други педагогически специалисти в училището. Обобщение на наличната информация е представено в табличен вид, както следва.

**Екипи за подкрепа на личностното развитие на децата и учениците**

**в детската градина и в училището за 2016/2017 учебна година**

|  |  |  |  |
| --- | --- | --- | --- |
| **Община** | **Брой екипи** | **Брой членове** | **Брой проведени заседания** |
| Рила | 2 | 6 | 18 |

**Източник**: По данни от ОДГ и ОУ.

За 2017/2018 учебна година в образователните институции също са създадени и функционират екипи за подкрепа на личностното развитие на децата и учениците.

3.1.2. Допълнително обучение по учебни предмети - чл. 178, ал.1, т.2 от ЗПУО.

Допълнителното обучение по учебни предмети се провежда само в ОУ „Аверкий Попстоянов”, град Рила. В случайте, в които е идентифицирана необходимостта от допълнително обучение на учениците, същото е осигурено и се реализира във времето извън редовните учебни часове. Такъв тип извънкласни обучения към настоящия момент основно се реализират по проект „Твоя час“.

От учебната 2016/2017 година ОУ „Аверкий Попстоянов” участва в проект BG05M20P001-2.004 "Развитие на способностите на учениците и повишаване на мотивацията им за учене чрез дейности, развиващи специфични знания, умения и компетентности”„Твоят час“-фаза 1, финансиран по Оперативна програма „Наука и образование за интелигентен растеж”, съфинансирана от Европейския съюз, чрез Европейските структурни и инвестиционни фондове. В резултат на извършено проучване за желанията и интересите на учениците са формирани следните групи за занимания по интереси и извънкласни дейности за преодоляване на обучителни затруднения по учебни предмети:

- Ателие по приложни техники – занимание по интереси – 12 ученици от начален етап (I- IVклас);

- Извънкласни дейности за преодоляване на обучителни затруднения по учебния предмет „Български език и литература” – 9 ученици от V клас;

-Извънкласни дейности за преодоляване на обучителни затруднения по учебния предмет „Математика” – 8 ученици от VII клас.

През учебната 2017/2018 година, училището продължава работа по проекта „Твоят час“-фаза 2 със същите групи, а именно: една група по интереси и две групи за преодоляване на обучителни затруднения.

3.1.3. Допълнителни модули за деца, които не владеят български език - чл. 178, ал.1, т.3 от ЗПУО

Тази форма/дейност на обща подкрепа за личностно развитие се осъществява само в детските градини. Реализирането на същата е свързана с извършването на ранно оценяване на потребностите и превенция на обучителните затруднения, както и на база индивидуалните потребности на всяко дете.

В ОДГ „Д-р Тодора Миладинова” не се провежда обучение на деца, които не владеят български език, тъй като на този етап няма такива деца.

3.1.4. Допълнителни консултации по учебни предмети, които се провеждат извън редовните учебни часове – чл. 178, ал.1, т.4 от ЗПУО

Подкрепата се осигурява на ученици, които имат затруднения в усвояването на учебното съдържание, с акцент върху българския език по преценка на екипа за подкрепа и/или на педагогическия персонал. Допълнителните консултации се осъществяват в ОУ „Аверкий Попстоянов”, град Рила.

3.1.5. Консултации по учебни предмети – чл. 178, ал.1, т.5 от ЗПУО

Консултациите по учебни предмети се осъществяват само в ОУ „Аверкий Попстоянов”, град Рила. За целите на превенцията от обучителни затруднения отделни ученици се включват в групи за консултации по учебни предмети, по които имат обективна невъзможност да усвоят и разберат учебното съдържание. Всички учители в училището извършват консултации по учебни предмети в рамките на образователната институция по график в групите за целодневна организация на учебния ден.

3.1.6. Кариерно ориентиране на учениците – чл. 178, ал.1, т.6 от ЗПУО

Кариерното ориентиране на учениците в училищното образование включва взаимно допълващи се дейности за информиране, диагностика, консултиране, посредничество и проследяване с оглед подпомагане на учениците в техния самостоятелен и осъзнат избор на образование и/или професия и осъществяване на връзка между училището и пазара на труда (ЗПУО чл. 180).

На територията на Област Кюстендил съществува един Център за кариерно ориентиране, в град Кюстендил, който осъществява подкрепата. В него работят кариерни консултанти, които изпълняват програма за обучение по кариерно ориентиране на учениците във връзка с прехода им от една към друга образователна степен, успешно завършване на образование и успешно представяне на пазара на труда. Поради отдалечеността, центърът не може да се ползва от учениците от Община Рила.

В Община Рила няма Център за кариерно развитие. Тук се отчита невъзможността на ОУ „Аверкий Попстоянов”, град Рила да осигури необходимата обща подкрепа на учениците в Общината по отношение на тяхното кариерно ориентиране, предвид което кариерно ориентиране на учениците на общинско ниво не се осъществява.

3.1.7. Занимания по интереси - чл. 178, ал.1, т.7 от ЗПУО

От учебната 2016/2017 година ОУ „Аверкий Попстоянов” участва в проект BG05M20P001-2.004 "Развитие на способностите на учениците и повишаване на мотивацията им за учене чрез дейности, развиващи специфични знания, умения и компетентности”„Твоят час“-фаза 1, финансиран по Оперативна програма „Наука и образование за интелигентен растеж”, съфинансирана от Европейския съюз, чрез Европейските структурни и инвестиционни фондове, като целта е създаване на условия за повишаване потенциала на учениците и на възможностите им за успешно завършване на основното обазование чрез допълване, развиване и надграждане на техните знания, умения и компетентности, придобити в рамките на задължителана им подготовка в училище.

В резултат на извършено проучване за желанията и интересите на учениците са формирани различни извънкласни дейности, посочени по-горе в т.3.1.2. През настоящата учебна 2017/2018 година продължава работата по проекта „Твоят час“-фаза 2.

В ОДГ „Д-р Тодора Миладинова” също се осъществяват занимания по интереси, при изпълнение на програмната система, разработена от детската градина.

- Реализиране на дейности по проект „Къща за приятели-откриватели” одобрен за финансиране от Център за деца и ученици от етническите малцинства по Конкурсна процедура 33.15-2016, Приоритет 1: Реализиране на различни форми на работа, водещи до пълноценна социализация на децата и учениците от етническите малцинства. Дейностите са изпълнявани са изпълнявани през периода 01.10.2016 г. – 31.06.2017 г.

* През лятната ваканция на учебната 2016/2017 година в изпълнение на Програма за „Лятна

академия за деца и ученици” в град Рила”, приета с Решение № 348/25.05.2017 г. на Общински съвет на Община Рила са реализирани планирани дейности, в зависимост от възрастовите особености и възможности на децата и учениците и съобразени с тяхното и на родителите им желание, с оглед осмисляне на свободното време на децата и учениците, чрез:

- Осигуряване на дейности в ОУ „Аверкий Попстоянов”, град Рила, подкрепящи адаптирането в училищната обстановка на децата, подлежащи на задължително училищно обучение в първи клас („лятно училище”).

- Приобщаване на децата към християнските и национални ценности, както и ангажиране на свободното им време („неделно училище*”*) със съдействието и подкрепата на Църковно настоятелство при храм “Св. Николай Мирликийски чудотворец”, град Рила. Основни акценти: религиозно-нравственото образование, опознаване на богатата история, традициите и бита на Рила и района.

Децата и учениците от Община Рила, съобразно своите интереси и желания участват в организираните от Народно читалище „Христо Ботев 1898”, град Рила форми на дейност. Читалището предоставя възможност на децата и младите хора да развиват своите интереси, способности и талант в самодейното художествено и танцово изкуство. Участват в детските танцови състави, детската вокална група и кръжок по художествено слово. Разнообразни форми на работа предлага и читалищната библиотека в град Рила.

Децата и учениците участват в провежданите културни мероприятия по повод бележити дати и годишнини, чествания на национални, местни и училищни празници и значими културни събития, заложени в Календара за културните събития в община Рила, в празничния календар на читалището, в годишните планове на ОДГ и ОУ. Провеждат се училищни и общински състезания; конкурси; ученически игри; спортни мероприятия.Организирани са клубове по интереси в ОДГ.

През свободното време на децата и учениците са организирани и провеждани турнири, излети, екскурзии и участия в състезания.

В ОДГ „Д-р Тодора Миладинова”, град Рила се провеждат занимания по народни танци – един път седмично, с ръководител, осигурен от Народно читалище „Христо Ботев 1898”, като допълнителна образователна услуга. Занимания се провеждат и през предходните две учебни години, както и през настоящата учебна 2017/2018 година, в следобедния режимен момент, по утвърден график.

ОДГ„Д-р Тодора Миладинова”, както и ОУ „Аверкий Попстоянов” имат изработени съвместни програми с ПП „Рилски манастир”, с цел разширяване и обогатяване на екологичните знания на децата и учениците, възпитание на екологична култура у подрастващите, с включени съвместни дейности и мероприятия.

3.1.8. Библиотечно-информационно обслужване - чл. 178, ал.1, т.8 от ЗПУО

Библиотечно-информационното обслужване (чл. 182 от ЗПУО) се осигурява чрез училищна библиотека и гарантира свободен достъп до информация на учениците от различни документални източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация. В този контекст училището в град Рила няма затруднение и може самостоятелно да извършва библиотечно-информационно обслужване, като разполага с целия необходим ресурс за реализиране на подкрепата за личностно развитие на учениците.

Народно читалище “Христо Ботев 1898”, град Рила разполага с добре уредена библиотека, без специализирани отдели, оборудвана е с компютър, принтер и ксерокс, осигурен е достъп до интернет. Традиция са колективните посещения на библиотеката на децата от детската градина и учениците от училището. По повод национални и религиозни празници, както и по текущи въпроси и проблеми в библиотеката се организират: Ден на народните будители, Седмица на детската книга - обсъждане на книги, честване годишнини на поети и писатели, изследователско-краеведческа дейност, беседи и четения. В организираните форми участват и деца и ученици от Община Рила.

Традиция са колективните посещения на читалищната библиотека на децата от детската градина и учениците от училището.

3.1.9. Грижа за здравето - чл. 178, ал.1, т.9 от ЗПУО

Грижа за здравето се осигурява чрез гарантиране на достъп на децата и учениците до медицинско обслужване и програми за здравно образование и за здравословен начин на живот (ЗПУО чл. 183), в съответствие с държавният образователен стандарт за гражданското, здравното, екологичното и интеркултурното образование.

Здравето на децата и учениците се наблюдава от медицински специалисти, работещи в здравните кабинети

Към ОДГ „Д-р Тодора Миладинова”, град Рила и към ОУ „Аверкий Попстоянов”, град Рила са изградени и функционират **здравни кабинети** (по един в образователна институция), чиято дейност е обезпечена **с медицински специалисти - по 1 медицинска сестра**, които полагат грижа за здравето на децата и учениците.

В яслената група в детската градина медицинският персонал е 2 броя медицински сестри. Освен от медицинските специалисти, обслужването на децата в яслената група се осъществява и от помощник-възпитатели.

3.1.10. Осигуряване на общежитие - чл. 178, ал.1, т.10 от ЗПУО

В Община Рила обща подкрепа „осигуряване на общежитие“ не се осъществява.

За учениците в ОУ „Аверкий Попстоянов”, град Рила, с местоживеене в друго населено място, включително и на територията на друга община, Община Рила осигурява безплатен транспорт.

3.1.11. Поощряване с морални и материални награди - чл. 178, ал.1, т.11 от ЗПУО.

По смисъла на посочената правна норма, общата подкрепа за личностно развитие включва поощряване с морални и материални награди.

Децата и учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност при условия и по ред, определени с държавния образователен стандарт за приобщаващото образование; като награди могат да се учредяват от: Министъра на образованието и науката; Началника на Регионалното управление на образованието; Кмета на общината и Директора на институцията (чл. 184 от ЗПУО).

Този вид подкрепа на институционално и общинско ниво и до сега се използва от ОДГ „Д-р Тодора Миладинова”, ОУ „Аверкий Попстоянов и от Община Рила. С морални и материални награди (грамоти и предметни награди) се стимулират изявите на децата и учениците за участията им в организирани дейности и мероприятия, както на институционално, така на общинско ниво.

3.1.12. Дейности по превенция на насилието и преодоляване на проблемното поведение - чл. 178, ал.1, т.12 от ЗПУО

Дейностите за превенция на насилието и преодоляване на проблемното поведение имат за цел изграждане на позитивен организационен климат в училището, включително чрез психологическа подкрепа. Психологическата подкрепа е насочена към учениците, учителите, директора, заместник-директора (заместник-директорите) и родителите.

Дейностите по превенция и интервенция се разработват въз основа на Механизма за противодействие на училищния тормоз между децата и учениците в училище и на алгоритъма за неговото прилагане, утвърден от министъра на образованието и науката.

Дейности по превенция на агресията и преодоляване на проблемното поведение реализира Училищна комисия за превенция на тормоза, насилието и противообществените прояви сред учениците, обособена в училището.

Всички детски градини, училища и центрове за подкрепа за личностно развитие са длъжни да осъществяват тези дейности, които са израз на общата воля и на координираните усилия на всички участници в образователния процес, като видовете и съдържанието им са подчинени на обща училищна политика и се разработват самостоятелно от училищната общност (ЗПУО чл. 185).

Съществуващите форми на извънкласна или извънучилищна дейност подпомагат, но не напълно мотивацията, преодоляването на проблемното поведение и превенцията на тормоза и насилието на децата и учениците същите отговарят, но не напълно на потребностите на децата и учениците. Очакванията на децата и учениците, както и на техните родители, в резултат от заниманията им извън детската градина и училище са свързани възможност да научават нови неща; да се развиват като личност; възможност да общуват с деца и ученици със сходни интереси; да участват в състезания, културни мероприятия, изложби и да развиват уменията и способностите си.

Трудностите, които срещат учениците при избора на извънучилищни дейности по интереси през свободното си време са свързани с това, че не разполагат с достатъчно свободно време; липсата на мотивация и обема на учебния материал или предлаганите дейности не отговарят на техните интереси и потребности.

Необходимо е разширяване на обхвата на направленията, подобряване на материално-техническата база, осигуряване на съвременно оборудване, средства за участие в извънкласни и извънучилищни дейности, съдействие и партньорство между детска градина, училище и община, с цел по-ефективна подкрепа за личностно развитие.

Дейности по превенция на насилието и преодоляване на проблемното поведение сред децата и учениците се реализират и от Местната комисия за борба срещу противообществените прояви на малолетни и непълнолетни (МКБППМН) при Община Рила, в партньорство с директорите на детската градина и училището, с оглед ранно предотвратяване на девиантно поведение сред подрастващите. Превантивна дейност следва да продължи да се организира в две основни направления: от една страна организиране на мероприятия за ангажиране на свободното време, представяне на положителни модели за поведение и личностно развитие на децата и учениците и друга страна пряка консултативно-възпитателна работа с децата и учениците под формата на индивидуални и/или групови консултации, тренинги и беседи.

3.1.13. Ранно оценяване на потребностите и превенция на обучителните затруднения - чл. 178, ал.1, т.13 от ЗПУО

Ранното оценяване на потребностите от подкрепа за личностно развитие на децата се извършва в процеса на предучилищното образование от педагогическите специалисти в детската градина.

Ранното оценяване на потребностите от подкрепа за личностно развитие на децата в детската градина включва:

1. ранно оценяване на развитието на детето и на риска от обучителни затруднения –

от учителите в групата в детската градина и/или от психолога, и/или от логопеда в детската градина;

1. определяне на необходимост от допълнителни модули за децата, които не владеят

български език;

1. определяне на необходимост от извършване на оценка от екип за подкрепа за

личностно развитие на индивидуалните потребности за предоставяне на допълнителна подкрепа за личностно развитие на детето.

В ОДГ „Д-р Тодора Миладинова” няма специалисти и обучени кадри за осигуряване на обща подкрепа по ранно оценяване на потребностите от подкрепа за личностно развитие на децата.

* при работата с децата и учениците институциите в системата на предучилищното и

училищното образование основават дейността си на принципа на превенцията на обучителните трудности и ранното оценяване на риска от тях, като тези мерки се прилагат към всички деца и ученици в обща класна стая по ред, определен в държавния образователен стандарт за приобщаващото образование (ЗПУО чл. 17, ал.5).

В детската градина, общата подкрепа е насочена към ранно разпознаване на рискове в развитието на детето, които могат да създадат предпоставки за трудности в ученето му в училище. Вече има утвърдени методически инструменти, които ще бъдат в помощ на учителите и специалистите, както и програми за превенция и развитие на езикови, когнитивни, емоционални и социални компетентности на децата от най-ранна възраст.

При работата си с учениците, институциите в системата на предучилищното и училищното образование основават дейността си на принципа на превенцията на обучителните трудности и ранното оценяване на риска от тях.

В ОУ „Аверкий Попстоянов”, град Рила, както във всяко училище, в началото на учебната година се провеждат входящи тестове по учебни предмети. На база резултатите от тях се разработват мерки за преодоляване на пропуски, чрез включване на учениците в групите на проект „Твоя час“, за осигуряване на обща подкрепа по допълнително обучение по учебни предмети и консултации.

3.1.14. Логопедична работа - чл. 178, ал.1, т.14 от ЗПУО

Логопедичната работа като част от дейностите за целите на превенцията на обучителните затруднения се осъществява от логопеди в детски градини, училища и центрове за подкрепа за личностно развитие, както и от логопеди от РЦППО.

В детската градина и в училището в Община Рила няма изградени логопедични кабинети и не са назначавани специалисти - логопеди. В детската градина работи логопед с деца на допълнителна подкрепа, който е осигурен от Регионален център за подкрепа на процеса на приобщаващото образование (РЦПППО) - Кюстендил.

### Анализ на текущото осигуряване на допълнителна подкрепа за личностно развитие

### на деца и ученици в Община Рила

В Закона за предучилищното и училищно образование чл. 187, ал. 1 се определя същността и съдържанието на допълнителната подкрепа за личностно развитие, а именно:

1. работа с дете и ученик по конкретен случай;

2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;

4. предоставяне на обучение по специалните учебни предмети за учениците със сензорни увреждания;

5. ресурсно подпомагане.

Съгласно чл. 82, ал.1 от Наредбата за приобщаващо образование, в сила от 27.10.2017 г., институциите в системата на предучилищното и училищното образование, които осигуряват допълнителна подкрепа за личностно развитие на децата и учениците са детските градини, училищата, центрове за подкрепа за личностно развитие и специализирани обслужващи звена.

Допълнителната подкрепа за личностно развитие според вида си е краткосрочна или дългосрочна, като краткосрочна е подкрепата, която въз основа на оценката на индивидуалните потребности на детето или ученика се предоставя за определено време в процеса на предучилищното и училищното образование, а дългосрочна е подкрепата, която въз основа на оценката на индивидуалните потребности на детето или ученика обхваща повече от един етап от степента на образование, повече от една степен на образование или е за целия период на обучение на детето или ученика в детската градина или училището (чл. 82, ал. 2,3 и 4 от НПО)

Допълнителна подкрепа за личностно развитие се осигурява на деца и ученици със специални образователни потребности, в риск, с хронични заболявания, с изявени дарби.

3.2.1. Данни за децата и учениците субект на допълнителна подкрепа за личностно развитие

**Деца и ученици с изявени дарби -** В Община Рила деца и ученици с изявени дарби по смисъла на параграф 1, т. 12 от Допълнителни разпоредби на Закона за закрила на детето не са идентифицирани. (§1, т.12 от ДР на ЗЗД "Дете с изявени дарби" е дете, което е показало трайни способности и постижения в областта на науката, изкуството или спорта, надвишаващи постиженията на неговите връстници.)

**Деца и ученици със специални образователни потребности (СОП), в риск и с хронични заболявания.**

Броят на децата със СОП в образователните институции в Община Рила е както следва:

- в ОДГ „Д-р Тодора Миладинова”, град Рила - 2 деца през учебната 2016/2017 година; 3 през учебната 2017/2018 година;

- в ОУ „Аверкий Попстоянов”, град Рила 13 ученици – 13 ученици през учебната 2016/2017 година; 13 през учебната 2017/2018 година.

**Справка за децата от Община Рила от уязвими групи и с потребност от подкрепа през 2017 г.**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Брой деца с потребност от подкрепа, по вид  година /  възраст | деца с увреждания | | деца в риск по смисъла на § 1, т.11 от ДР на ЗЗД | деца с изявени дарби по смисъла на § 1, т.12 от ДР на ЗЗД | деца от социално слаби семейства | деца на самотни родители | деца в многодетни семейства | случаи на деца в риск, с които е работил отдел „Закрила на детето” | | | | | | |
| Вид и степен на увреждане | | **мерки за закрила на дете в семейна среда,** общо | от тях насочени към социални услуги в общността | **мерки за закрила извън семейна среда,** общо | от тях: | | | |
| *от 71 % до 90 %* | *от 50 % до 71 %* |
| настанени в семейство на близки и роднини | настанени в приемни семейства | настанени в социални услуги резидентен тип | настанени в специализирани институции |
| от 10-мес. до 2-г. възраст | 0 | 0 | 0 | 0 | 4 | 4 | 1 | **0** | 0 | **0** | 0 | 0 | 0 | 0 |
| от 3 до 4-г. възраст | 0 | 0 | 6 | 0 | 0 | 2 | 0 | **4** | 4 | **2** | 2 | 0 | 0 | 0 |
| 5-годишни | 0 | 0 | 2 | 0 | 0 | 2 | 2 | **2** | 2 | **1** | 1 | 0 | 0 | 0 |
| 6-годишни | 0 | 2 | 2 | 0 | 0 | 3 | 3 | **2** | 2 | **0** | 0 | 0 | 0 | 0 |
| от 7 до 16-г.възраст | 2 | 3 | 15 | 0 | 7 | 10 | 19 | **9** | 9 | **7** | 6 | 0 | 0 | 1 |
| от17 до 18-г. възраст | 0 | 1 | 5 | 0 | 0 | 4 | 1 | **4** | 4 | **0** | 0 | 0 | 0 | 0 |
| **общо** | **2** | **6** | **24** | **0** | **11** | **25** | **26** | **21** | **21** | **10** | 9 | 0 | 0 | 1 |

Източник на информацията: по данни от Дирекция „Социално подпомагане” - Бобошево

3.2.2. Кадрова обезпеченост със специалисти за предоставяне на допълнителна подкрепа за личностно развитие

**Специалистите необходими за предоставяне основно на допълнителна подкрепа на деца и ученици от предучилищното и училищно образование са психолог, педагогически съветник, логопед, ресурсен учител, помощник на учителя, социален работник и т.н.**

Работно място за такива длъжности се открива по решение на директора в рамките на утвърдените средства по бюджета на институцията при наличие на учебни часове за изпълнение на минимална норма преподавателска работа.

В ОДГ „Д-р Тодора Миладинова”, град Рила и в ОУ „Аверкий Попстоянов”, град Рила няма назначени специалисти за осигуряване на подкрепа за личностно развитие.

Обучението на децата от ОДГ „Д-р Тодора Миладинова”, град Рила и на учениците от ОУ „Аверкий Попстоянов”, град Рила, които са със специални образователни потребности се подпомага от ресурсен учител от РЦПППО – Кюстендил, по утвърден график.

Има децата със затруднения при обучението, които не са идентифицирани като деца със специални образователни потребности, поради нежелание на родителите да признаят проблема и предразсъдъци, свързани с възприемането на детето от заобикалящата го среда.

3.2.3. Подкрепяща среда и условия за личностно развитие

Институциите в системата на предучилищното и училищното образование предоставят условия за равен достъп до образование за децата и учениците и чрез обща обезпеченост на средата, осигуряване на достъпна архитектурна и физическа среда, достъпност на информацията и комуникацията, достъп до учебните програми и учебното съдържание, разумни улеснения, технически средства, специализирано оборудване и специализирана подкрепяща среда, дидактически материали, методики и специалисти.

Обезпеченост на подкрепящата среда в образователните институции в Община Рила:

* Дворът на ОДГ е оборудван с нови съоръжения – пързалки, клатушка, пейки и е изградена

билкова градина, с осигурено финансиране от ПУДООС (два пъти), в рамките на НК "За чиста околна среда", чрез конкурс "Обичам природата – и аз участвам", с което са осигурени по-благоприятна и здравословна среда за отглеждане на децата.

* През 2017 година, част от дворните площи на ОУ „Аверкий Попстоянов” са почистени,

дърветата са подрязани; извършено е озеленяване, засаждане на цветя и овощни дървета; създаден е ботанически кът, монтирани са дървени пейки и метални кошчета – градински тип По проект „Обичам природата и аз участвам”, от Национална кампания „Чиста околна среда”.

Недобро състояние на наличната спортна база в ОУ „Аверкий Попстоянов”, включително на

физкултурния салон, спортните площадки и спортните съоръжения;

* Осигурено медицинско обслужване и медицински кабинети в детската градина и в училището

в Община Рила;

* Организирано обедно хранене в училището;
* Организиран транспорт към детската градина и към училището за децата, които се обучават в

тях от други населени места;

* Добра библиотечно-информационна обезпеченост.

**Обезпеченост на средата в образователните институции в Община Рила**

| **Образователна институция** | **Спортна база** | | | **Библиотечно –информационно обезпечаване** | **Медицински кабинет** | **Столово хранене** | **Транспорт** | |
| --- | --- | --- | --- | --- | --- | --- | --- | --- |
| **Физкултурен салон** | **Спортна площадка** | **Спортни съоръжения** | **За деца и ученици до 16 г.** | **За ученици над 16 г.** |
| **Рила** |  |  |  |  |  |  |  |  |
| ОДГ „Д-р Тодора Миладинова” | 0 | 1 | 1 | 1 | 1 | 1 | 1 | - |
| ОУ „Аверкий Попстоянов” | 1\* | 1 | 1 | 1 | 1 | 1 | 1 | - |

\* Салонът не функционира поради лошото си състояние.

Съгласно чл. 103 от Наредбата за приобщаващото образование, достъпната физическа среда включва осигуряване на подходящи условия, използване и прилагане на иновативни подходи и съвременни технологии за архитектурна и физическа достъпност, които в най-голяма степен да отговорят на потребностите на децата и учениците.

Физическата среда включва изисквания към врати, фоайета, коридори, водещи линии, санитарни помещения, към парапети, предпазни решетки, тактилни символи, стълби, рампи, специални асансьори, подходящо осветление и маркировка.

Съгласно чл. 104, ал. 2 от Наредбата за приобщаващо образование, достъпната архитектурна среда в институциите в системата на предучилищното и училищно образование се осигурява чрез съобразяване на елементите на сградите и съоръженията със специфичните изисквания за различните видове увреждания.

През последните години, чрез реализиране на проекти и програми, са направени подобрения, свързани с функционалността на материалната база.

Образователните институции на територията на общината разполагат с добра материална база

В ОДГ „Д-р Тодора Миладинова” за всяка от групите е обособено самостоятелно помещение за занимания, игри и почивка, както и самостоятелни санитарни възли и офис-помещения.

Дворът на ОДГ е оборудван с нови съоръжения – пързалки, клатушка, пейки и е изградена билкова градина, с осигурено финансиране от ПУДООС (два пъти), в рамките на НК "За чиста околна среда", чрез конкурс "Обичам природата – и аз участвам", с което са осигурени по-благоприятна и здравословна среда за отглеждане на децата.

В ОУ „Аверкий Попстоянов” всяка паралелка има класна стая. ПИГ имат стаи за отдих и спорт; за самоподготовка и по интереси. Физкултурният салон в училището е с изгнил под и се нуждае от основен ремонт, поради което и през учебната 2017/2018 година той е недействащ и образователният процес се осъществява в кабинетите на полуинтернатните групи за спортна дейност. Санитарните възли са с малък капацитет. Необходим е ремонт на съществуващите и изграждането на допълнителни тоалетни.

В детската градина и в училището не са изградени рампи за улеснен достъп до входа на сградата. Занималните, класните стаи и санитарните възли не са пригодени за ползване от деца и ученици с увреждания. Не са осигурени условия за деца/ученици с увреждания. Недостатъчна е дидактичната база. Независимо, че се обновява и подобрява материално-техническата и дидактична база, е необходимо да се подмени морално и физически остарялото обзавеждане – дидактични шкафове, маси, столчета, постелъчен инвентар, както и да се осигурят нови съвременни учебно-технически средства за всички групи/паралелки.

Достъпна физическа и архитектурна среда в образователните институции в Община Рила не е осигурена (за по-голяма яснота, елементите на достъпна физическа и архитектурна среда са показани в таблицата по-долу)

| **Образователна институция** | **Входни и комуникационни пространства** | | | | | | **Пригодност на помещенията и пространствата за общо ползване за хора с увреждания** | | **Достъпно и пригодно за хора с увреждания санитарно-хигиенно помещение** |
| --- | --- | --- | --- | --- | --- | --- | --- | --- | --- |
| **Достъпен вход** | | **Достъпност до помещения**  **и пространства** | | | | **Създадени условия в класни стаи и кабинети за ученици с увреждания** | **Използваемост на общи помещения – зала, столова, ФКС, и други за Д/У с увреждания** |
| **Рампа** | **Подемна платформа** | **Безопасни парапети** | **Нехлъзгави настилки** | **Тактилни ивици** | **Подемна платформа** |
| **Рила** |  |  |  |  |  |  |  |  |  |
| ОДГ „Д-р Тодора Миладинова” | 0 | 0 | 0 | 0 | 0 | 0 | 0 | 0 | 0 |
| ОУ „Аверкий Попстоянов” | 0 | 0 | 0 | 0 | 0 | 0 | 0 | 0 | 0 |

В образователните институции не е изградена напълно специализирана подкрепяща среда. Обособени са само ресурсни кабинети. Липсват логопедични кабинети, както и обзаведени помещения, даващи възможност за наличие на учебни места за деца и ученици в инвалидни колички, с увреден слух или с намалено/увредено зрение.

**Специализирана подкрепяща среда в образователните институции на територията на Община Рила**

| **Образователна институция** | **Логопедични кабинети** | **Ресурсни кабинети** | **Обзаведени помещения, даващи възможност за:** | | |
| --- | --- | --- | --- | --- | --- |
| **Учебни места за ученици в инвалидни колички** | **Учебни места за ученици с увреден слух** | **Учебни места за ученици с намалено/**  **увредено зрение** |
| **Рила** |  |  |  |  |  |
| ОДГ „Д-р Тодора Миладинова” | х | 1 | х | х | х |
| ОУ „Аверкий Попстоянов” | х | 1 | х | х | х |

## 4. Идентифицирани потребности за подкрепа за личностно развитие на децата и учениците от Община Рила

На основата на разработения SWOT анализ на потребностите от подкрепата за личностно развитие на децата и учениците в Община Рила, са изведени и обобщени потребностите за подкрепа за личностно развитие на децата и учениците от Общината. Информацията е систематизирана в следващата таблица, като са посочени наличието на данни подкрепящи идентифицирането и релевантността на всяка една от потребностите. За част от потребностите не е посочена информация, от която да бъде направена преценка на необходимостта от интервенция. Тъй като това не дава основание да се приеме, че в общината потребността отсъства, в рамките на обобщението, съответното обстоятелство е констатирано и отбелязано с различен символ (виж Легендата под таблицата).

**Осигурена обща и допълнителна подкрепа за личностно развитие на децата и учениците от детска градина и училище на територията на Община Рила - ОДГ „Д-р Тодора Миладинова”, град Рила и ОУ „Аверкий Попстоянов”, град Рила**

|  |  |
| --- | --- |
| **Осигурена обща подкрепа за личностно развитие в детската градина, която е насочена към всички деца в групата и гарантира участието и изявата им в образователния процес и в дейността на детската градина** | |
| 1. екипна работа между учителите и другите педагогически специалисти; | 🗸 |
| 2. занимания по интереси; | 🗸 |
| 3. грижа за здравето, въз основа на информация от родителя, представителя на детето или лицето, което полага грижи за детето, за здравословното състояние на детето и за проведени медицински изследвания и консултации и при взаимодействие с медицинския специалист в здравния кабинет в детската градина | 🗸 |
| 4. ранно оценяване на потребностите и превенция на обучителните затруднения. | х |
| **Осигурена обща подкрепа за личностно развитие в детската градина, която е насочена към превенцията на обучителните затруднения, се изразява във включване на отделни деца в дейности според техните потребности** | |
| 1.обучение чрез допълнителни модули за деца, които не владеят български език – дейността  се извършава от учителите в групата в детската градина; | х |
| 2.прилагане на програми за психомоторно, познавателно и езиково развитие, индивидуална и групова работа при установени езикови и/или емоционално-поведенчески, и/или сензорни затруднения – дейността се извършва от психолог, логопед или от друг педагогически специалист при необходимост - рехабилитатор на слуха и говора и др. | х |
| **Осигурена обща подкрепа за личностно развитие в детската градина/училището, която е насочена към всички деца в подготвителна група за задължително предучилищно образование и към всички ученици в класа, гарантира участието и изявата им в образователния процес и в дейността на детската градина/училището** | |
| 1.екипна работа между учителите и другите педагогически специалисти; | 🗸 |
| 2. кариерно ориентиране на учениците; | х |
| 3. занимания по интереси; | 🗸 |
| 4. библиотечно-информационно обслужване; | 🗸 |
| 5. грижа за здравето въз основа на информация от родителя, представителя на детето или лицето, което полага грижи за детето, за здравословното състояние на детето и за проведени медицински изследвания и консултации и при взаимодействие с медицинския специалист в здравния кабинет в училището; | 🗸 |
| 6. осигуряване на общежитие; | х |
| 7. поощряване с морални и материални награди; | 🗸 |
| 8. дейности за превенция на насилието и преодоляване на проблемното поведение; | 🗸 |
| 9. дейности за превенция на обучителните затруднения, включително логопедична работа. | 🗸 |
| **Осигурена допълнителна подкрепа за личностно развитие на децата и учениците** | |
| 1. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания; | х |
| 2. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; | х |
| 3. предоставяне на обучение по специалните учебни предмети за учениците със сензорни увреждания; | х |
| 4. ресурсно подпомагане. | ○ |

**Източник:** По данни от Анализ на потребностите от подкрепата за личностно развитие на децата и учениците на общините от област Кюстендил.

**Легенда:**

🗸 - налични данни и информация за осигурена дейност/форма на подкрепа;

х – идентифицирана потребност от осигуряване на подкрепа за личностно развитие, но такава не се осигурява от образователните институции на територията на община Рила;

○ – идентифицирана потребност от осигуряване на подкрепа за личностно развитие: налични данни и информация, че съответната дейност/форма на подкрепа се осъществява в образователната институция с външна подкрепа -РЦПППО.

# II. Предизвикателства

Общинската стратегия за подкрепа за личностно развитие на децата и учениците в Община Рила – приета от Общински съвет на Община Рила, Област Кюстендил

Законът за предучилищното и училищно образование поставя изискване за приемане на общинска стратегия за личностно развитие на децата и учениците, въз основа на областна стратегия за подкрепа за личностно развитие на децата и учениците. Общинската стратегията включва и описание на предизвикателствата, стратегическите цели, мерки и необходимите дейности в областта на подкрепата, които са в синхрон с философията и концепцията на приобщаващото образование - организация на грижата за индивидуалните потребности на всяко дете и ученик, съобразно новата нормативна уредба и в съответствие с Областната стратегия за подкрепа за личностно развитие на децата и учениците в Област Кюстендил.

За успешно прилагане в практиката на организацията, принципите и процедурите, изисквани от Закона за предучилищното и училищно образование и Наредбата за приобщаващото образование се поставят редица предизвикателства.

В основата са предизвикателствата от преобразуване на образователните институции за предучилищно и училищно образование, необходимостта от разширяване на компетентностите на педагогическия персонал за целите на приобщаващото образование, промяната във финансирането на общата и допълнителна подкрепа, разширяване и засилване на партньорството и взаимодействието на всички участници и институции.

С новата законодателна рамка се поставят нови изисквания за преобразуване на образователните институции за предучилищно и училищно образование - детските градини и училищата, дава се възможност за откриване на нови институции, променят се задачите на съществуващите институции, променят се взаимоотношенията между институциите. Тези многопосочни промени следва да се осъществят по начин, който осигурява непрекъснатост на грижата за децата и учениците и получаване на необходимата подкрепа от институциите в преходния период.

Философията на приобщаващото образование поставя необходимостта пред педагогическите специалисти за придобиване на компетентности, свързани с новите нормативни промени, както и осмисляне на собствения си педагогически опит с родители, добрите си практики, възможностите за развитие на тези практики и обогатяването им с нови идеи. Приобщаващото образование изисква разширяване на кръга от педагогически специалисти в екипна работа като основен подход в неговата реализация.

Новите задачи на институциите и на педагогическите специалисти изискват нови компетентности, нов поглед на педагогическите специалисти върху собствената им работа. В училищата и детските градини са необходими и нови специалисти, с които ще се разшири и кръгът на участниците в екипната работа, която е основен подход в приобщаващото образование.

Промяната в организацията и съдържанието на предучилищното и училищно образование е свързана и с промени във финансирането на дейностите за обща и допълнителна подкрепа на децата и учениците.

Осъществяването на ценностите и на организацията на приобщаващото образование изисква просветеност на родителската общност, чувствителност на обществото към проблемите на децата и учениците, разбиране за отговорностите на всички и за необходимата толерантност и търпимост.

За осъществяване на процеса е необходимо фокусиране върху всички участници в процеса на образование – деца, родители, педагогически специалисти.

# III. Стратегически цели, мерки и дейности

**Визия**

Осигурено качествено образование, основано на индивидуалните потребности на децата и учениците от Община Рила.

**Мисия**

Създаване на условия и осигуряване на базисни ресурси за предоставяне на ефективна и ефикасна обща и допълнителна подкрепа за личностно развитие на децата и учениците в Община Рила.

**Стратегически цели**

***Стратегическа цел №1.***Създаване на подходяща социално-психологическа среда за личностно развитие на децата и учениците от Община Рила

***Стратегическа цел №2.*** Осигуряване на специалисти и повишаване на компетентностите на педагогическия персонал за задоволяване на потребностите от подкрепа за личностно развитие на децата и учениците в Община Рила

***Стратегическа цел №3.*** Създаване на подкрепяща среда и подобряване на условията за личностно развитие за деца и ученици, включително и на децата и учениците със специални образователни потребности от Община Рила

***Стратегическа цел №4.*** Развитие и разширяване на мрежата от образователни институции за предоставяне на обща и допълнителна подкрепа за личностно развитие на територията на Община Рила

***Стратегическа цел №5.*** Повишаване ефикасността на взаимодействие между участниците в образователния процес и институциите за осигуряване на най-добрия интерес на детето и ученика

***Стратегическа цел №6.*** Създаване на условия за активно сътрудничество на образователните институции и гражданското общество за целите на приобщаващото образование

Отделните стратегически цели, по своята същност обединяват набор от мерки и дейности, подчинени на мисията и визията на стратегията, едновременно с това попадащи в определено тематично направление.

**Стратегическа цел №1:** Създаване на подходяща социално-психологическа среда за личностно развитие на децата и учениците от Община Рила.

**Мярка 1.** Осигуряване на качествено и задълбоченооценяване на индивидуалните потребности на децата и учениците и разграничаване на нуждата от обща и от допълнителна подкрепа.

**Дейности:**

1.1.Ранно оценяване на развитието на децата и риска от обучителни затруднения на децата в

детската градина и в предучилищните групи в образователните институции;

1.1.1.Ранно оценяване на потребностите от подкрепа за личностно развитие на децата от 3 години до 3 години и 6 месеца. от педагогическите специалисти в детската градина, съгласно глава втора, раздел I от Наредба за приобщаващото образование, което включва три аспекта:

- ранно оценяване (скрининг) на развитието на детето и на риска от обучителни затруднения

1.1.2.Извършване на оценка на риска от обучителни затруднения на децата на 5 и 6 годишна възраст в рамките на установяването на готовността на детето за училище, като се отчита физическото, познавателното, езиковото, социалното и емоционалното му развитие (чл. 10 отНаредбата за приобщаващото образование*).*

1.1.2.1.Прецизиране на степента и вида на увреждане на конкретно дете, определяне на достатъчния брой часове за ресурсно подпомагане и на необходимата работа с други специалисти като психолог, логопед, рехабилитатор и др.

1.1.2.2.Изпълнение на нормативно определените практики за екипна работа на учителите съгласно чл. 16 и 22 отНаредба за приобщаващото образование за разпознаване на обучителни трудности у децата и учениците.

1.2.Осигуряване на логопедична подкрепа, като превенция на последващи обучителни

затруднения.

**Мярка 2.** Прилагане на методи и подходи за ефективна работа с деца и ученици с обучителни затруднения в рамките на предоставяната обща подкрепа за личностно развитие от образователните институции (чл. 20, 23 – 26 от *Наредба за приобщаващото образование*);

**Дейности:**

* 1. Провеждане на допълнителни обучения за децата/учениците; консултации за учениците;

индивидуална работа за децата/учениците с обучителни трудности по образователни направления/ учебни предмети; провеждане занимания по интереси;

* 1. Организиране на клубове по интереси за децата с обучителни трудности по образователни

направления;

* 1. Допълнително обучение за ученици с образователни дефицити по учебни предмети от

задължителната подготовка – проект „Твоят час“

**Мярка 3.** Организиране в образователните институции на допълнителна подкрепа за личностно развитие на децата и учениците със специални образователни потребности (СОП) в съответствие с новата нормативна уредба – Закона за предучилищното и училищното образование (ЗПУО) и Наредба за приобщаващо образование.

**Дейности:**

3.1.Оказване на педагогическа и психологическа подкрепа за преодоляване на трудности в

обучението, процеса на учене и комуникацията в учебна среда, включително осъществяване на взаимодействие с родителите;

3.2. Създаване в детската градина и в училището на екипи за подкрепа за личностно развитие

(ЕПЛР) за всяко конкретно дете и ученик, за което ще се извършва оценка на индивидуалните потребности и ще се предоставя допълнителна подкрепа – чл. 188 и 189 от *ЗПУО*, чл. 132 от *Наредба за приобщаващото образование*.

3.3.Идентифициране на деца и ученици в риск и създаване на регистър за проследяване и

оценка на ефективността на предоставената подкрепа;

3.4.Разработване на индивидуален учебен план и индивидуални учебни програми за учениците със

СОП и изготвяне на седмично разписание, съобразено с психо-физическите особености и индивидуалните потребности на ученика;

3.5.Осигуряване на условия и ресурси за развитие на интересите, способностите, компетентностите

и изявата на децата и учениците в областта на науките, технологиите, изкуствата и спорт.

**Мярка 4.** Кариерно консултиране и ориентиране на учениците в зависимост от потребностите, интересите, способностите, предпочитанията и ценностите, като част от общата подкрепа за личностно развитие.

**Дейности:**

4.1. Осигуряване на кариерно консултиране и ориентиране на учениците в часа на класа –

организиране на срещи със специалисти от различни професии за запознаване на учениците с характера и особеностите на дадена професия.

4.2. Осигуряване на кариерно ориентиране според способностите и потребностите на учениците

със СОП;

* 1. Организиране на „Ден на самоуправлението”; „Ден на кариерното ориентиране”.

**Мярка 5.** Превенция на тормоза и насилието, мотивация, реакция и преодоляване на проблемно поведение и нарушения на дисциплината от деца и ученици;

Планиране и реализиране на дейности от образователните институции за превенция на тормоза и насилието, както и дейности за мотивация, реакция и преодоляване на проблемно поведение и нарушения на дисциплината от деца и ученици;

**Дейности**

* 1. Изготвяне на правила за поведението на децата / учениците, реализиране превантивни кампании

срещу агресията и тормоза в училищата, прилагане на нови подходи за справяне с гневни изблици

* Кампания „Училище без страх и тормоз“;„С танц срещу тормоза“; Спортни дейности – „За честна игра и не на насилието”
  1. Планиране и реализиране на ефективни форми и методи за комуникация между училище и

семейство с цел информираност и целенасочена работа за подобряване на психологическия климат в групите и паралелките и утвърждаването на атмосфера на доверие и подкрепа.

* 1. Въвеждане практика на наставничеството, индивидуално консултиране с педагогическия

съветник/психолог на деца/ученици, жертва на тормоз и такива с агресивно поведение.

* 1. Решаване на проблеми и конфликти чрез посредничество.

**Мярка 6.** Осигуряване на възможности за разнообразна личностна изява на всички деца и ученици (вкл. деца/ученици със СОП)като средство за утвърждаване на позитивна самооценка и мотивиране.

**Дейности:**

6.1. Участие в общински / читалищни, областни, национални проекти, програми и форуми в областта на науките, технологиите, изкуствата и спорта за осигуряване на личностно развитие на децата и учениците и стимулиране на инициативност и творчески потенциал, вкл. деца/ученици със СОП;

6.1.1. Участие в групи за дейности по интереси по проект „Твоят час“.

6.1.2. Участие в празници и състезания, тематични изложби (предмети, сувенири и др.) на училищно и общинско ниво;

6.1.3.Участие в състезания, конкурси и олимпиади.

**Мярка 7.** Образователните институции и общината в подкрепа на дарбите и талантите на децата и учениците.

**Дейности:**

7.1.Създаване и прилагане на система за поощрения на децата и учениците на ниво детска градина / училище и на общинско ниво;

7.2.Идентифициране на деца с изявени дарби и талантливи деца, и осигуряване на допълнителна подкрепа за личностно развитие.

7.3. Участие на деца и ученици в извънучилищни форми към Народно читалище „Христо Ботев 1898“, град Рила, в зависимост от техните способности и интереси.

**Стратегическа цел №2:** Осигуряване на специалисти и повишаване на компетентностите на педагогическия персонал за задоволяване на потребностите от подкрепа за личностно развитие на децата и учениците в Община Рила.

**Мярка 1.** Осигуряване на специалисти в детската гранина и в училището за предос-тавянето на обща и допълнителна подкрепа за личностно развитие на децата и учениците.

**Дейности:**

1.1. Обезпеченост с педагогически съветник, логопед, психолог и ресурсен учител в детската градина и в училището, съобразно потребностите;

1.2. Осигуряване на ресурсен/сни учител/и за краткосрочна и дългосрочна допълнителна подкрепа на децата и учениците със специални образователни потребности по начините, определени от нормативната уредба – назначени в училището и в детската градина, осигурени от РЦПППО;

1.3. Въвеждане на практиката за назначаване на помощник на учителя при повече от 3 деца или ученици със СОП в групата/паралелката;

1.4. Използване на професионалните компетенции на специалистите, работещи в социалните услуги делегирани от държавата дейности (ЦОП, ЦСРИ) в подкрепа на децата със СОП и с рисково поведение.

**Мярка 2.** Повишаване квалификацията на педагогическите специалисти за придобиване и усъвършенстване на компетентностите за идентифициране на потребностите от обща и допълнителна подкрепа и предоставяне на такава.

**Дейности:**

2.1. Обучение на класни ръководители за ефективно изпълнение на специфичните допълнителни

професионални задължения;

* 1. Обучение на педагогическите специалисти от детската градина за извършване на ранно

оценяване;

* 1. Провеждане на обучения на училищно, общинско и областно ниво за учители,

педагогически съветници и други специалисти, които работят с деца и ученици със СОП;

2.3.1. Осигуряване на въвеждащо и продължаващо обучение от РЦПППО на лица, назначени на длъжността „помощник на учителя“ за групи и класове с повече от три деца или ученици със СОП;

2.3.2. Участие на педагогически специалисти, работещи с деца и ученици със СОП в изготвена програма за квалификация от Регионалния център за подкрепа на процеса на приобщаващото образование;

2.3.3. Участие на педагогически специалисти от детската градина и от училището в обучение за използване на утвърдени от Министерството на образованието и науката методики за оценяване (Методика за оценка на образователните потребности на децата и учениците, Методика за функционална оценка и работа с деца с умствена изостаналост и аутистичен спектър на развитие, Методика за оценка на индивидуалните потребности на деца и ученици с множество увреждания), методики за вербално и невербално оценяване, както и други методики и стандартизирани инструменти.

**Мярка 3.** Методическа подкрепа на екипите за подкрепа за личностно развитие в детската градина и в училището.

**Дейности:**

3.1. Участие на екипите за подкрепа за личностно развитие в детската градина и в училището в организирани дейности – обучение за осигуряване на методическа подкрепа, в това число:

3.1.1. за оценка на индивидуалните потребности от обща подкрепа за личностно развитие на

дете/ученик по предоставена рамка;

3.1.2. за оценка на индивидуалните потребности от допълнителна подкрепа за личностно

развитие на дете/ученик по предоставена рамка;

3.2. Участие на учителите в организирани дейности за подкрепа за диференцирането на подходи

за обучение, които дават различни възможности за групиране на потребностите на децата/учениците и насочване на общата и допълнителната подкрепа в най-голямо съответствие с тях;

3.3. Участие на педагогическите специалисти в детската градина в обучение за извършване на ранно оценяване (скрининг) на развитието на детето и на риска от обучителни затруднения по чл. 8, ал. 3, т. 1 от Наредбата за приобщаващо образование;

3.3.1. Наблюдение и методическа подкрепа от страна на РЦПППО на ранното оценяване

(нормативно основание – чл. 11 от Наредбата за приобщаващо образование);

3.3.2. Консултиране по конкретни казуси.

**Мярка 4.** Сътрудничество между педагогическите специалисти и обмен на добри практики.

**Дейности:**

4.1. Организиране /участие във форуми за споделяне на добри практики и опит в областта на приобщаващото образование

4.2. Провеждане на екипни срещи на всички комисии и съвети, имащи отношение към общата и допълнителната подкрепа

**Стратегическа цел №3:** Създаване на подкрепяща среда и подобряване на условията за личностно развитие за деца и ученици, включително и със специални образователни потребности от Община Рила.

**Мярка 1.** Подобряване на техническата инфраструктура в детската градина и в училището за обезпечаване на нуждите от подобряване физическата култура на децата и учениците;

**Дейности:**

* 1. Обновяване и обогатяване на материално-техническата база и дидактическите материали в

ресурсните кабинети

* 1. Ремонтиране на Физкултурния салон в училището и оборудването му..
  2. Ремонт на съществуващите тоалетни в училището и изграждане на допълнителни тоалетни,

**Мярка 2.** Създаване на достъпна физическа и архитектурна среда в образователните институции в община Рила.

**Дейности:**

2.1. Изграждане и/или подобряване на входните и комуникационни пространства (достъпност до входа, помещенията и пространствата) в детската градина и училището;

2.2.Осигуряване на пригодност на учебните помещенията и пространствата, помещенията и пространствата за общо ползване за хора с увреждания, както и достъпни и пригодни санитарно-хигиенни помещения.

2.2.1.Съобразяване на елементите на сградите и съоръженията със специфичните изисквания за

различните видове увреждания на децата и учениците, в съответствие с потребностите им.

2.2.2.Планиране и осигуряване на оборудване във физкултурния салон за деца със СОП/увруждания, съобразно потребностите им.

2.2.3.Изграждане на санитарно-хигиенни помещения - достъпни и пригодни за деца с увреждане,

съобразно потребността.

**Мярка 3.** Подобряване на специализираната подкрепяща среда в образователните институции.

**Дейности:**

3.1. Обновяване на кабинетите за ресурсно подпомагане и оборудването в тях, в детската градина и в училището за деца със СОП;

3.2. Обновяване на ресурсните кабинети с дидактични материали;

3.3. Обзавеждане на учебни помещения, даващи възможност за обособяване учебни места за ученици в инвалидни колички, с увреден слух, с намалено/увредено зрение, при установена необходимост;

3.4. Осигуряване на подходящи помещения за кабинети за рехабилитация на слуха и говора, за логопедични кабинети и специализирани кабинети, при необходимост;

3.5. Осигуряване на достъп за обслужване на деца и ученици с увреждания в останалите помещения (библиотеки, административни кабинети и други);

3.6. Реализиране на проекти, насочени към осигуряване на съвременна образователна среда, достъпност и сигурност на средата.

**Мярка 4.** Организиране на необходимите разумни улеснения за участие на учениците със СОП в национални външни оценявания и държавни зрелостни изпити.

**Дейност:**

4.1. Спазване на изискванията за организиране на национални външни оценявания за ученици със СОП.

**Стратегическа цел №4:** Развитие и разширяване на мрежата от образователни институции за предоставяне на обща и допълнителна подкрепа за личностно развитие на територията на Община Рила

**Мярка 1.** Създаване/ преобразуване/ развитие на капацитета на образователни институции за предоставяне на обща и допълнителна подкрепа за личностно развитие на територията на Община Рила

**Дейности:**

1.1. Създаване на общински център за подкрепа на личностното развитие;

1.2. Създаване на Център за обществена подкрепа;

1.3. Възлагане от страна на общината на дейностите за подкрепа за личностно развитие на деца и ученици на ЦПЛР в друга община или на доставчици на социални услуги;

1.4. Преобразуване на основно училище "Аверкий Попстоянов" в обединено училище и определянето му за иновативно училище;

1.5. Развитие на капацитета на детската градина и училището за успешно прилагане на новата нормативна уредба;

1.5.1. Изготвяне на годишни планове за предоставяне на подкрепа за личностно развитие и обобщен доклад за състоянието на процеса на приобщаващото образование;

1.5.2. Създаване на координиращи екипи в образователните институции в Община Рила;

1.5.3. Прилагане на изискванията на наредба № 6 за усвояването на българския книжовен език.

**Стратегическа цел № 5:** Повишаване ефикасността на взаимодействие между участниците в образователния процес и институциите за осигуряване на най-добрия интерес на детето и ученика.

**Мярка 1.** Развитие на ефективни форми за работа с родителите на деца и ученици, включително и с обучителни трудности и със специални образователни потребности.

**Дейности:**

1.1. Взаимодействие с родителите.

1.1.1. Повишаване информираността на родителската общност за функциите на психолога, логопеда, рехабилитатора на слуха и говора, при осъществяване на психо-социалната рехабилитация и рехабилитацията на комуникативните нарушения;

1.1.2. Информиране на родителите за възможностите и насочване на учениците със специални образователни потребности след VІІ за продължаване на образованието или за придобиване на професионална квалификация от Регионален екип за подкрепа за личностно;

1.1.3. Развитие на децата и учениците със специални образователни потребности към Регионален център за подкрепа на процеса на приобщаващото образование;

1.1.4. Своевременно информиране и консултиране на родителите на деца в риск от отпадане от специалисти и институции;

1.1.5. Приобщаване на родителите към училищната общност, чрез включването им в дейности на паралелково и училищно ниво.

1.2. Развитие на ефективни форми за работа с родителите на деца и ученици с обучителни трудности и със специални образователни потребности, в това число:

1.2.1. Осигуряване на подкрепяща среда за семействата и близките на децата и ученици със СОП - консултиране с психолози, логопеди, социални работници, тренинги;

1.2.2. Въвеждане на практиката за назначаване на социален работник в детската градина и в училището, който да изпълнява функцията на медиатор между семейството, обкръжението на детето/ученика и образователната институция;

1.2.3. Определяне на ден в месеца за организиране на „Отворени врати в детска градина/училище“ за посещение на родители;

1.2.4. Повишаване информираността на родителите относно затрудненията в образователния процес на техните деца и възможностите за преодоляването им (консултации, допълнително обучение, форми за извънкласни и извънучилищни дейности);

1.2.5. Работа с родителите и настойниците, които възпрепятстват децата редовно да посещават детска градина и училище.

**Мярка 3.** Информираност и подкрепа на родителите на деца и ученици с изявени дарби.

**Дейности:**

3.1. Работа с родителите на деца и ученици с изявени дарби:

3.1.1. Консултиране на родителите на деца с изявени дарби и насочване към специалисти за развитие на детето;

3.1.2. Разяснителни и информационни кампании за предлаганите услуги за деца с изявени дарби, за специалисти в различните сфери на развитие и общински програми и мерки за стимулиране на деца с изявени дарби.

**Мярка 4.** Координацията и сътрудничеството между институции по отношение на работата с децата в риск и деца, жертви на насилие.

**Дейности:**

4.1. Подобряване на координацията и сътрудничеството между институции по отношение на работата с децата в риск и деца, жертви на насилие, в това число:

4.1.1. Прилагане на Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция;

4.1.2. Прилагане на Механизма за противодействие на училищния тормоз между децата и учениците в училище;

4.1.3. Съвместни дейности на институциите в системата на предучилищното и училищното образование с отдел „Закрила на детето“ и Местната комисия за борба с противообществените прояви на малолетни и непълнолетни (МКБППМН) при Община Рила в подкрепа на деца с рисково поведение и жертви на насилие (периодични срещи, планове за действие, годишни анализи);

4.1.4. Провеждане на съвместни кампании с РЗИ срещу зависимостите;

4.1.4. Съвместни срещи, дискусии, беседи с представители на МВР, отдел „Закрила на детето“, МКБППМН.

**Мярка 5.** Обхващане и задържане в образователната система на децата и учениците в задължителна предучилищна и училищна възраст

**Дейности:**

5.1. Взаимодействия между участниците в образованието и институциите по отношение на отпадането от училище и обединяване на усилията за връщане в образованието на отпаднали ученици, в това число:

5.1.1. Ангажиране с конкретни мерки на обществените съвети, ученическия съвет, ученици и родители-доброволци в дейности, насочени към приобщаването на деца и ученици в риск, деца и ученици в неравностойно положение и подпомагането им да намерят и заемат своето място в живота на детската градина, в училищния живот и в обществото;

5.1.2. Развитие на целодневната организация на учебния процес, като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси;

5.1.3. Сътрудничество с читалищната библиотека в град Рила, мерки за повишаване на грамотността в полза на предотвратяване на обучителните трудности и отпадане.

5.1.4. Организиране на самостоятелна форма на обучение.

5.2. Междуинституционално сътрудничество и координация, в това число:

5.2.1. Повишаване ефективността на комуникацията между детска градина, училище, Регионален център за подкрепа на процеса на приобщаващото образование, Регионалното управление на образованието, община и всички останали участници в процеса на образование;

5.2.2. Координация и съгласуваност на действията на ръководствата на детската градина и училището и Регионален център за подкрепа на процеса на приобщаващото образование, с цел обезпечаване на специалисти за оценка на индивидуалните потребности на децата и учениците със специални образователни потребности;

5.2.3. Формиране на база-данни за специалистите, които предоставят допълнителна подкрепа в Област Кюстендил;

5.2.4. Предоставяне на обобщена информация за състоянието на процеса на приобщаващото образование на Областния управител на Област Кюстендил и Кмета на Община Рила от Регионалното управление на образованието, след приключване на учебната година.

**Стратегическа цел № 6:** Създаване на условия за активно сътрудничество на образователните институции и гражданското общество за целите на приобщаващото образование

**Мярка 1.** Сътрудничество на образователните институции и гражданското общество за повишаване на информираността за подкрепа на личностното развитие на учениците.

**Дейности:**

1.1. Провеждане на разяснителни кампании за преодоляване на непознаването и предразсъдъците, за повишаване на информираността и чувствителността към децата и учениците със специални образователни потребности;

1.2. Работа с родителските общности за преодоляване на негативни стереотипи и дискриминационни нагласи спрямо различните етноси и децата с увреждания;

1.3. Осигуряване на достъп до информация за правата и задълженията на децата и учениците, за предлаганите дейности и програми за обучение в институциите в системата на предучилищното и училищното образование и представянето им в достъпен формат като част от условията за равен достъп до образование;

1.4. Сътрудничество и изграждане на устойчиви партньорства с граждански организации в различни аспекти, като квалификация на педагогическите специалисти, осигуряване на специалисти, проучвания, кампании, партньорски проекти;

1.5. Осигуряване на траен процес на промяна на обществените нагласи в подкрепа на приобщаващото образование, чрез разяснителни кампании сред родителската общност;

1.6. Провеждане на кампании и инициативи по въпросите на приобщаващото образование в сътрудничество с НПО/обществените съвети/заинтересовани институции;

1.7. Развиване на разнообразни форми на сътрудничество с институции, с физически и юридически лица с нестопанска цел за подпомагане процеса на приобщаване на децата и учениците.

# IV. Механизъм за управление, мониторинг и оценка на изпълнението

Общинската стратегия за подкрепа за личностно развитие на децата и учениците в Община Рила (2018 - 2019)се изпълнява на общинско ниво от институциите, работещи на общинско ниво, в партньорство с тези на областно ниво. Общината отговаря за цялостното изпълнение на общинската стратегия, както и за приноса към изпълнението на областната стратегия. Целите се постигат с общите усилия на всички заинтересовани от процеса страни, в съответствие с компетенциите им и планираните цели, мерки и дейности.

Общинската стратегия за подкрепа за личностно развитие на децата и учениците в Община Рила (2018 - 2019) се приема от Общински съвет на Община Рила, съгласно чл. 197, ал .1 и 2 от Закона за предучилищното и училищното образование (ЗПУО).

За изпълнение на общинската стратегия, ежегодно до 30 април, Общинския съвет на Община Рила, по предложение на Кмета на Община Рила и след съгласуване с Регионалното управление на образованието - Кюстендил, приема годишен план за изпълнение на дейностите за подкрепа на личностно развитие (по аргумент на чл.197, ал.3 от ЗПУО).

Приетата Общинска стратегия и съгласуваният и приет годишен общински план за съответната година се изпращат на Областния управител на Област Кюстендил до 15 май.

Изпълнението на годишните общински планове за периода на изпълнение на Стратегията се координира и отчита на общинско ниво по ред, определен от кмета на община Рила и в сроковете, посочени в чл. 197, ал. 3 от ЗПУО. Изпълнението на общинските планове се отчита и на областно ниво – до 01 март на следващата година, като Община Рила трябва да представи в Областна администрация – Кюстендил отчет за изпълнението на дейностите по общинския годишен план за предходната година.

Общинска администрация, град Рила участва със свой представител в създаен/а със със заповед на Областния управител екип/комисия за мониторинг, за координиране на дейностите по изпълнение на Областната стратегия за подкрепа на личностното развитие на децата и учениците в Област Кюстендил (2018-2019), в състава на който/която участват представители на всички заинтересовани страни – областна администрация, общинските администрации, Регионално управление на образованието, Регионален център за подкрепа на процеса на приобщаващо образование, Център за специална образователна подкрепа, Регионална здравна инспекция, РДСП, Център за кариерно ориентиране и др. Областният управител определя и ръководител на екипа. Броя и темите на заседанията и разпределението на задачите се определят от екипа под ръководството на неговия председател.

Координиране на дейностите по изпълнение на Общинската стратегия се осъществяват от представителя на Общинска администрация, град Рила в екип/комисия за мониторинг създаен/а със заповед на Областния управител, за координиране на дейностите по изпълнение на Областната стратегия.

Събирането на информация за изпълнените дейности и постигнатите индикатори по изпълнение на целите на общинската стратегия започва три месеца преди да изтече срокът на стратегията. В същия период започва и организацията по разработване на Анализ за потребностите от подкрепа за личностно развитие на децата и учениците и неговото приемане от Общински съвет на Община Рила по предложение на Кмета на Община Рила и представянето му на Областния управител на Област Кюстендил, с оглед изготвянето на нова областна стратегия за следващия стратегически период, въз основа на която – изготвяне на нова общинска стратегия.

Индикатори за оценка на изпълнението

* Брой институции, които осигуряват обща и допълнителна подкрепа, вкл. Центрове за подкрепа

за личностно развитие;

* Брой преобразувани/създадени институции;
* Брой образователни институции, които самостоятелно организират и обезпечават ресурсното подпомагане на децата и учениците по чл. 283, ал. 4 от ЗПУО;
* Брой образователни институции, участващи в национални програми и проекти, осигуряващи процеса на приобщаващото образование;
* Брой педагогически специалисти, участвали в обучения за развитие на професионалните компетентности за предоставяне на обща и допълнителна подкрепа за личностно развитие;
* Брой институции със значително подобрение на материалната база – нови елементи на специализирана среда;
* Брой образователни институции, в които работят педагогически съветници, психолози, логопеди и помощник на учителя.

# V. Финансиране

Съгласно Закона за предучилищното и училищното образование, дейностите в системата на предучилищното и училищното образование се финансират със средства от държавния бюджет, бюджетите на общините, европейски фондове и програми и други източници.

С Наредбата за финансирането на институциите в системата на предучилищното и училищното образование се определя държавният образователен стандарт за финансирането на институциите в системата на предучилищното и училищното образование.

Съгласно нормативните разпоредби, със средства от държавния бюджет се финансират дейностите в системата на предучилищното и училищното образование за: издръжка на процеса на възпитание и обучение на децата и учениците; подпомагане на равния достъп и подкрепа за личностно развитие; развитие на детските градини, училищата и центровете за подкрепа за личностно развитие; изпълнение на национални програми за развитие на образованието.

Освен със средства от държавния бюджет, дейностите в системата на предучилищното и училищното образование може да се финансират и със средства от бюджетите на общините, от европейски фондове и програми и от собствени приходи на институциите.

За изпълнението на Общинската стратегия за подкрепа за личностно развитие на децата и учениците в Община Рила (2018-2019), ще се разчита основно на финансиране със средства от държавния бюджет – делегираните бюджети на образователните институции и от национални програми; бюджета на общината; от европейски фондове и програми; спонсорства и дарения.

# VI. Популяризиране на общинската стратегия

Популяризирането на общинската стратегия се реализира чрез публикуването й на официалната интернет страница на Общинска администрация Рила.

**Участвали в разработването на Общинската стратегия:**

Лазар Чавков,

Заместник-кмет

*“Регионално развитие, стопанска политика*

*и хуманитарни дейности”*

Василка Димитрова,

*Директор на Дирекция*

*“Хуманитарни дейности, устройство на територията,*

*общинска собственост и икономическо развитие”*

Татяна Симеонова,

*Директор на ОУ „Аверкий Попстоянов”, град Рила*

Иванка Тахтаджийска,

*Директор на ОДГ „Д-р Тодора Миладинова”, град Рила*

Лилия Янева,

*Социален работник отдел „Хора с увреждания и социални услуги”*

*в Дирекция “Социално подпомагане”- Бобошево*